पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान ब्राह्मण महासभा जिला शाखा के अध्यक्ष मांगीलाल शर्मा ने निर्देशित किया है कि इस बार कोरोना प्रकोप के कारण जिला स्तर पर मनाया जाने वाला भगवान परशुराम जयंती समारोह आयोजित नहीं किया जाएगा।
जिला प्रवक्ता ओम जोशी ने बताया कि सभी खंड शाखाओं को निर्देशित किया जाता है कि वे परशुराम जयंती समारोह अपने-अपने स्तर पर घरों में रहते हुए मनाएं। जोशी ने बताया कि परशुराम जयंती पर घर में रहकर आरती और पूजा अर्चना का विशेष कार्यक्रम किया जाए इसमें विष्णु अवतार भगवान परशुराम को कोरोना महामारी इस दुनिया से समाप्त करने की प्रार्थना की जाए।
उन्होंने बताया कि इस अवसर पर घरों में भी कोरोना गाइडलाइन का पालन करना है और सोशल डिस्टेंस आवश्यक रूप से रखनी है। जयंती के दिन शाम को घरों के बाहर घी का दीपक जलाना है ताकि ये संकट का अंधकार मिटकर एक नया सवेरा दुनिया मे आए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn